**ORGANIZACIJA DELA ZA UČENCE NA POŠ KROG**

**OSNOVNE INFORMACIJE O ORGANIZACIJI VZGOJNO-IZOBRAŽEVALNEGA DELA NA ŠOLI** **OD 1. 9. 2022**

**ORGANIZACIJA POUKA**

Učenci samostojno vstopijo v šolo in izstopajo iz šole PRI VHODU V TELOVADNICO, kjer je priporočljivo razkuževanje rok.

Učenci, ki so vključeni v jutranje varstvo, prihajajo v šolo od **7.00 do 8.00.** Vsi učenci 1. in 2. razreda počakajo na začetek pouka v jutranjem varstvu. Ostali učenci prihajajo 10 minut pred pričetkom pouka. Starši prihajate do točke pred vhodom v šolo. Vsa obvestila nam sporočite na elektronsko pošto ali pa zapišite v beležko.

Učenci ne prihajajo predčasno v šolo, če niso v jutranjem varstvu.

Dežurna učiteljica sprejema učence od 7.30 in jih usmerja do garderobe. Učenci se preobujejo in preoblečejo v garderobi ter počakajo na začetek pouka.

Pouk bo potekal **v matičnih učilnicah po urniku**.

Poudarek dela z učenci v prvih tednih bo navajanje na pravila šolskega reda in upoštevanje le teh.

**ORGANIZACIJA PODALJŠANEGA BIVANJA**

Učenci, ki so vključeni v podaljšano bivanje, odhajajo na kosilo po končanem pouku. Ko starši prihajate po svojega otroka, pozvonite pri vhodnih vratih.

**HIŠNA PRAVILA**

Učenci se ravnajo po urniku in prinesejo šolske potrebščine, šolske copate in športno opremo.

Ob prihodu v šolo učenci gredo v garderobe, kjer se preobujejo in odložijo stvari in v garderobi počakajo na pouk.

Učenci v šolo prinašajo plastenko z vodo ter jopico, flis, saj se morajo učilnice večkrat prezračiti.

Vodstvo šole